Fundația Agenția de Dezvoltare Comunitară Împreună va sărbători Ziua (Inter)Națională a Romilor, 8 aprilie, printr-o serie de evenimente – reunite sub numele de Săptămâna Romilor Invizibili.

Adresăm invitația unităților școlare din județul Bacau de a se alătura provocării lansate de UNICEF și Agenția Împreună prin participarea la inițiativa **Țară, țară căutam 100 de școli prietene cu #Zuralo și gașca lui.**

Mai jos, regăsiți mai multe informații despre eveniment:

Dacă ești educator/oare, învățător/oare, profesor/oară te **#provocăm** să îți aduci școala în Ținutul Caselor Verzi-Albastre, unde toți copiii sunt puternici și curajoși!

Trimite-ne un semn dacă dorești să-ți înscrii școala și să participi la evenimentul comun din data de 11 aprilie, accesând platforma <https://www.qie.ro/zuralo/> . După ce vei completa formularul, noi îți vom trimite detalii suplimentare și câteva instrumente cu ajutorul cărora să-i transformi pe elevii tăi în SuperEroi!

Fă cunoștință cu SuperEroii noștri!

Zuralo este *un băiețel care locuiește în Țara caselor verzi-albastre și care își dorește să schimbe situația familiei sale și a întregii comunități folosindu-se de rotița minții.*

Zurali este *o fetiță care încearcă, la fel ca Zuralo, să ajute comunitatea punându-și în mișcare rotița inimii.*

**Și cum SuperEroii nu sunt niciodată singuri, li se alătură și**

**Mario încurcă tot**, *un băiețel din aceeași comunitate, care vine în fiecare zi la școală, și reușește să facă ca cele două roțițe să funcționeze și să priceapă ce se întâmplă doar atunci când colegii îi sar în ajutor.*

**Bogdan**, *un băiat rom care înțelege că succesul vine doar atunci când îți depășești limitele și că Nimeni nu zboară niciodată singur.*

Nu uita! Doar joi, 11 aprilie, SuperEroii noștri vin în școala ta.

Să facem din Joi SuperJoi, cu SuperEroi!